ai4bharat/Pralekha huggingface dataset:
சாலைப் போக்குவரத்து மற்றும் நெடுஞ்சாலைத்துறை அமைச்சகம்
நாளை தொடங்குகிறது தேசிய சாலை பாதுகாப்பு மாதம்
சாலை பாதுகாப்பு குறித்து விழிப்புணர்வை ஏற்படுத்தி, அதன் வாயிலாக இந்தியாவில் சாலை விபத்துகளை கட்டுப்படுத்துவதற்காக தேசிய சாலை பாதுகாப்பு மாதம் நாளை தொடங்கவிருக்கிறது. மத்திய பாதுகாப்பு அமைச்சர் திரு ராஜ்நாத் சிங், மத்திய சாலை போக்குவரத்து மற்றும் நெடுஞ்சாலை, குறு, சிறு, நடுத்தர தொழில் நிறுவனங்கள் அமைச்சர் திரு நிதின் கட்கரி ஆகியோர் இதனைத் தொடங்கி வைப்பார்கள். மத்திய சாலை போக்குவரத்து மற்றும் நெடுஞ்சாலை இணை அமைச்சர் ஜெனரல்  திரு விகே சிங், நிதி ஆயோக்கின் தலைமை நிர்வாக அதிகாரி திரு அமிதாப் கண்ட் ஆகியோரும் இதில் கலந்து கொள்வார்கள்.
சாலை பாதுகாப்பு மாதத்தை முன்னிட்டு சாலை பாதுகாப்பு குறித்த திரைப்படம் வெளியிடப்படுவதுடன், வாகா எல்லை முதல் கன்னியாகுமரி வரையிலான தேசிய சாம்பியன்ஷிப் பாதுகாப்பு விரைவு சவால் என்ற பயணமும் கொடியசைத்துத் துவக்கி வைக்கப்படும். மேலும் சாலை பாதுகாப்பு தொடர்பாக மேற்கொள்ளப்படும் பல்வேறு நிகழ்ச்சிகளில் மாநில அரசுகள், பொதுத்துறை நிறுவனங்கள், காப்பீட்டு நிறுவனங்கள் போன்றவை கலந்து கொள்ளும்.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:https://www.pib.gov.in/PressReleasePage.aspx?PRID=1689269
------
(Visitor Counter : 100
பொருளாதார விவகாரங்களுக்கான மத்திய அமைச்சரவைக் குழு
ஏற்றுமதியாளர்களுக்கும் வங்கிகளுக்கும் ஆதரவளிப்பதற்கு ஏற்றுமதி கடன் உறுதி கழகத்தில் அடுத்த 5 ஆண்டுகளில் ரூ. 4,400 கோடி முதலீடு செய்ய மத்திய அரசு ஒப்புதல்
பிரதமர் திரு நரேந்திர மோடி தலைமையிலான அரசு ஏற்றுமதி துறையை ஊக்குவிப்பதற்காக தொடர் நடவடிக்கைகளை மேற்கொண்டு வருகிறது. அதன்படி ஏற்றுமதி கடன் உறுதி கழகத்தில் 5 ஆண்டுகளுக்கு அதாவது நிதியாண்டு 2021-22 முதல் நிதியாண்டு 2025-26 வரை ரூ. 4,400 கோடி மூலதனத்தை செலுத்த அரசு இன்று ஒப்புதல் அளித்துள்ளது. ஆரம்ப பொது பங்கு விற்பனை மூலம் நிறுவனத்தை பங்குச்சந்தையில் பட்டியலிட அனுமதி அளித்திருப்பதுடன் இந்த முதலீட்டுக்கான ஒப்புதலால் கூடுதல் ஏற்றுமதிக்கு ஏதுவாக நிறுவனத்தின் திறன் அதிகரிக்கும்.
வணிக மற்றும் அரசியல் காரணங்களுக்காக வெளிநாட்டு நுகர்வோர் பணம் செலுத்தாத அபாயங்களுக்கு எதிராக ஏற்றுமதியாளர்களுக்கு கடன் காப்பீட்டு சேவைகளை வழங்குவதன் மூலம் ஏற்றுமதியை ஊக்குவிப்பதற்காக நிறுவனங்கள் சட்டத்தின் கீழ் கடந்த 1957-ஆம் ஆண்டு இந்திய அரசால் ஏற்றுமதி கடன் உறுதி கழகம் தொடங்கப்பட்டது. ஏற்றுமதி கடன் வாங்குபவர்களுக்கு கடன் வழங்குவதில் ஏற்படும் பிரச்சினைகளுக்கு எதிராக வங்கிகளுக்கு காப்பீட்டுத் தொகையையும் இது வழங்குகிறது. இந்திய ஏற்றுமதிகளின் வளர்ச்சி மற்றும் மேம்பாட்டில் உறுதிப்பாட்டுடன், தனது அனுபவம், நிபுணத்துவத்தால் இந்திய ஏற்றுமதி துறைக்கு ஆதரவளிக்க இந்த நிறுவனம் உறுதி பூண்டுள்ளது.
தொழிலாளர்கள் அதிகளவில் ஈடுபடும் துறைகளின் ஏற்றுமதிகளுக்கு ஆதரவளிப்பதில் ஏற்றுமதி கடன் உறுதி கழகம் பரவலான பங்களிப்பை அளிப்பதுடன், சிறிய ஏற்றுமதியாளர்களின் மறுமலர்ச்சிக்கு வழிவகுக்கும் வகையில் இதுபோன்ற நிறுவனங்களுக்கு கடன் வழங்கும் வங்கிகளையும் நிறுவனம் ஊக்குவிக்கிறது.
இந்த நிறுவனத்தில் மூலதன செலவு மேற்கொள்ளப்படுவதன் மூலம், ஏற்றுமதி சார்ந்த துறைகள், குறிப்பாக தொழிலாளர்கள் அதிகம் ஈடுபட்டுள்ள துறைகள் பெருமளவு பயனடையும். அங்கீகரிக்கப்பட்ட தொகை தவணைகளில் செலுத்தப்படும். இதன் மூலம் ரூ.88,000 கோடி வரையிலான அபாயங்களைக் குறைக்கும் திறன் அதிகரிக்கும்.இதன் மூலம், ஏற்கனவே உள்ள நடைமுறைக்கு ஏற்ப ஐந்து ஆண்டு காலகட்டத்தை விட கூடுதலாக ரூ. 5.28 லட்சம் கோடி கூடுதல் ஏற்றுமதிக்கு இந்த நிறுவனம் ஆதரவளிக்கவும் வழிவகை செய்யப்படும்.
மேலும், கடந்த 2019, பிப்ரவரி மாதம் உலக வங்கி மற்றும் சர்வதேச தொழிலாளர் நிறுவனத்தால் வெளியிடப்பட்ட ‘எக்ஸ்போர்ட் டு ஜாப்ஸ்’ அறிக்கையில் தெரிவித்திருப்பதாவது, ரூ. 5.28 லட்சம் கோடி ஏற்றுமதிகளால் 2.6 லட்சம் பணியாளர்கள் முறைப்படுத்தப்படுவார்கள். தொழிலாளர்களின் மொத்த எண்ணிக்கை 59 லட்சமாக அதிகரிக்கும் என்றும் அந்த அறிக்கையில் தெரிவிக்கப்பட்டுள்ளது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1759257
--
(
தகவல் மற்றும் ஒலிபரப்பு அமைச்சகம்
ஜிசாட்-24 செயற்கைக்கோள் வெற்றிகரமாக விண்ணில் ஏவப்பட்டது - தற்சார்பு இந்தியாவை நோக்கிய மேலும் ஒரு முன்னேற்றம்: தகவல், ஒலிபரப்புத்துறை செயலாளர் அபூர்வா சந்திரா
நியூஸ்பேஸ் இந்தியா லிமிடெட்  டாடா பிளே-யுடன் இணைந்து ஜிசாட் -24 செயற்கைக்கோளை ஜூன் 2022 இல் விண்ணில் செலுத்தியது. தற்போது சுற்றுப்பாதையில் உள்ள இந்த செயற்கைக்கோளின் பயன்பாட்டை டாடா ப்ளே இன்று முதல் தொடங்கியது.
இதன் தொடக்க விழா தில்லியில் உள்ள டாடா பிளே -யின் ஒலிபரப்பு மையத்தில் நடைபெற்றது. இந்த நிகழ்ச்சியில் பேசிய தகவல், ஒலிபரப்புத் துறை செயலாளர் திரு அபூர்வா சந்திரா, ஜிசாட் -24- ஐ வெற்றிகரமாக செயல்படுத்திய விண்வெளித் துறை , டாடா பிளே ஆகியவற்றுக்கு வாழ்த்துக்களைத் தெரிவித்தார். இந்த நிகழ்வு தற்சார்பு இந்தியா, விண்வெளி மற்றும் தகவல் தொடர்புத் துறையில் தற்சார்பு ஆகியவற்றை நோக்கி மேலும் ஒரு படி முன்னேற்றமாகும் என்றும் அவர் கூறினார்.
தற்போது டாடா பிளே-யில் 600 அலைவரிசைகள் உள்ளன. இஸ்ரோ செயற்கைக்கோளை இணைப்பதன் மூலம், பொதுமக்களுக்கு பயனளிக்கும் வகையில் 900 அலைவரிசைகளை அனுப்ப முடியும். டாடா பிளேயுடன் இணைந்து முதல் முறையாக தேவை அடிப்படையிலான செயற்கைக்கோளை விண்ணில் செலுத்திய என்.எஸ்.ஐ.எல் நிறுவனத்தைத் தனியார்மயமாக்கி நிறுவிய பிரதமர் நரேந்திர மோடியின் தொலைநோக்கு பார்வையின் உச்சகட்டம் இது. இந்த அலைவரிசைகள் இப்போது மலைப்பாங்கான வடகிழக்கு மற்றும் அந்தமான் & நிக்கோபார் தீவுகள் உட்பட நாடு முழுவதும் கிடைக்கும்" என்று செயலாளர் மேலும் கூறினார்.
இது குறித்து இஸ்ரோ தலைவர் சோமநாத் கூறுகையில், "டிடிஎச் சேவைகளை வழங்குவதற்காக இஸ்ரோ உருவாக்கிய 4 டன் எடை கொண்ட தகவல் தொடர்பு செயற்கைக்கோளான ஜிசாட்-24, முழுமையான சுற்றுப்பாதை சோதனைக்குப் பிறகு அதன் அதிகபட்ச செயற்கைக்கோள் திறனில் முழுமையாக செயல்படுகிறது. அதிநவீன உள்நாட்டு தொழில்நுட்பத்தால் இயக்கப்படும் இந்தியாவின் தொலைத்தொடர்பு துறையில் ஒரு புரட்சியை இந்த மகத்தான சாதனை குறிக்கிறது. இது நமது நாட்டின் வான்வெளி ஆற்றலுக்கான பெருமையாக செயல்படுகிறது மற்றும் டிமாண்ட் டிரைவ் மிஷன் பிரிவில் இந்தியாவின் வெற்றிகரமான நுழைவை முன்னறிவிக்கிறதுஎன்றார்.
பிரதமர் அலுவலகம்
டோக்கியோ 2020 ஒலிம்பிக் போட்டியில், அற்புதமான செயல்பாட்டுக்காக இந்திய குழுவினருக்கு பிரதமர் வாழ்த்து
திறமையான புதியவர்களை உருவாக்க, அடிமட்டத்திலிருந்து விளையாட்டுக்களை மேலும் பிரபலப்படுத்த தொடர்ந்து பணியாற்ற வேண்டும் என அழைப்பு
நன்கு திட்டமிடப்பட்ட விளையாட்டு போட்டியை நடத்தியதற்காக ஜப்பான் அரசுக்கும், மக்களுக்கும் பிரதமர் நன்றி
ஒலிம்பிக் போட்டியில் இந்தியக் குழுவினரின் அற்புதமான செயல்பாட்டுக்கு பிரதமர் திரு நரேந்திர மோடி வாழ்த்து தெரிவித்தார். டோக்கியோ 2020 ஒலிம்பிக் போட்டி நிறைவடையவுள்ளதால், இந்தியா சார்பில் கலந்து கொண்ட ஒவ்வொரு விளையாட்டு வீரரும் சாம்பியன் என பிரதமர் கூறினார்.
இந்தியா வென்ற பதக்கங்கள், நிச்சயமாக நாட்டை பெருமிதம் அடையச் செய்து ஊக்குவித்துள்ளது என அவர் கூறினார்.
அதேநேரத்தில், அடிமட்டத்திலிருந்து விளையாட்டை மேலும் பிரபலப்படுத்த தொடர்ந்து பணியாற்ற இதுதான் சரியான நேரம், அப்போதுதான் புதிய திறமையாளர்கள் உருவாகி, வரும் காலங்களில் இந்தியா சார்பில் பங்குபெறும் வாய்ப்பை பெறுவர் என்றும் அவர் கூறினார்.
நன்கு திட்டமிடப்பட்ட விளையாட்டு போட்டியை நடத்தியதற்காக ஜப்பான் அரசுக்கும், மக்களுக்கும் அவர் நன்றி தெரிவித்தார்.
இது குறித்து தொடர் சுட்டுரைகளில் செய்தி வெளியிட்ட பிரதமர் கூறியதாவது:
‘‘டோக்கியோ 2020 நிறைவடையவுள்ளதால், விளையாட்டு போட்டிகளில் அருமையான செயல்பாட்டுக்காக இந்திய குழுவினரை பாராட்ட விரும்புகிறேன். சிறந்த திறன், குழுப்பணி மற்றும் அர்ப்பணிப்பை அவர்கள் வெளிப்படுத்தினர். இந்தியா சார்பில் கலந்து கொண்ட ஒவ்வொரு விளையாட்டு வீரரும் சாம்பியன்’’
இந்தியா வென்ற பதக்கங்கள், நிச்சயமாக நாட்டை பெருமிதம் அடையச் செய்து ஊக்குவித்துள்ளது.
அதேநேரத்தில், அடிமட்டத்திலிருந்து விளையாட்டை மேலும் பிரபலப்படுத்த தொடர்ந்து பணியாற்ற இதுதான் சரியான நேரம், அப்போதுதான் புதிய திறமையாளர்கள் உருவாகி, வரும் காலங்களில் இந்தியா சார்பில் பங்குபெறும் வாய்ப்பை பெறுவர்.
நன்கு திட்டமிடப்பட்ட விளையாட்டு போட்டியை நடத்தியதற்காக, ஜப்பான் அரசுக்கும், மக்களுக்கும் சிறப்பு நன்றி, குறிப்பாக டோக்கியோவுக்கு.
இது போன்ற நேரங்களில், மிக வெற்றிகரமாக விளையாட்டு போட்டியை நடத்துவது, மீண்டுவருவதற்கான வலுவான தகவலை தெரியப்படுத்தியுள்ளது. விளையாட்டுக்கள் எவ்வாறு மிகச் சிறந்த ஒன்றிணைப்பாளராக இருக்கிறது என்பதையும் இது நிரூபித்துள்ளது. #Tokyo2020’’
பிரதமர் அலுவலகம்
2022-23-ம் நிதியாண்டில் 5 லட்சத்திற்கும் மேற்பட்ட எண்ணிக்கையில் ரயில்களை இயக்கியதற்காக பிரதமர் பாராட்டு
2022-23-ம் நிதியாண்டில் 5 லட்சத்திற்கும் மேற்பட்ட எண்ணிக்கையில் ரயில்களை இயக்கியதற்காக பிரதமர் திரு நரேந்திர மோடி பாராட்டு தெரிவித்துள்ளார்.
ஆண்டு தோறும் சரக்கு ரயில் இயக்கங்களின் எண்ணிக்கை அதிகரித்து வருவது பற்றி ரயில்வே அமைச்சகம் வெளியிட்டுள்ள டிவிட்டர் பதிவை பிரதமர் டிவிட்டரில் பகிர்ந்துள்ளார்.
“ஊக்கம்தரக்கூடிய எண்ணிக்கை, சரக்குப் போக்குவரத்து மற்றும் பொருளாதார சூழ்நிலையில் நமது முன்னேற்றங்களைக் குறிப்பிடுகிறது”
சுகாதாரம் மற்றும் குடும்ப நலத்துறை அமைச்சகம்
தடுப்பு மருந்து இருக்கும் காரணத்தால் நாம் அலட்சியத்துடன் இருந்து விடக்கூடாது: டாக்டர் ஹர்ஷ் வர்தன்
முகக்கவசங்கள் மற்றும் சோப்புகள் ஆகியவற்றை பல்வேறு போக்குவரத்து சங்கங்களுக்கு இந்திய செஞ்சிலுவை சங்கம் வழங்கும் நிகழ்வுக்கு மத்திய சுகாதாரம் மற்றும் குடும்ப நல அமைச்சரும் இந்திய செஞ்சிலுவை சங்கத்தின் தலைவருமான டாக்டர் ஹர்ஷ் வர்தன் இன்று தலைமை வகித்தார்.
அப்போது பேசிய அவர், தடுப்புமருந்து இருக்கும் காரணத்தால் நாம் அலட்சியத்துடன் இருந்து விடக்கூடாது என்றும், தற்போதும், இனி வரும் காலத்திலும் அனைத்து தடுப்பு நடவடிக்கைகளையும் நாமனைவரும் பின்பற்ற வேண்டும் என்றும் கூறினார்.
“கொவிட்-19 எதிர்வினை நடவடிக்கைகளின் ஒரு பகுதியாக முகக்கவசங்களை விநியோகிக்கும் இந்த நிகழ்ச்சியில் கலந்து கொள்வதில் நான் மகிழ்ச்சி அடைகிறேன். நாடு முழுவதும் இவற்றை வழங்கும் திட்டத்தின் ஒரு பகுதியே இதுவாகும்,” என்று அமைச்சர் கூறினார்.
ஒட்டுமொத்த உலகத்திலேயே கொவிட் குணமடைதல்களின் எண்ணிக்கை அதிகமாக உள்ள நாடுகளில் இந்தியாவும் ஒன்று என்றும், பாதிப்புகளின் எண்ணிக்கை தொடர்ந்து குறைந்து 1.48 லட்சம் என்னும் அளவில் தற்போது உள்ளது என்றும் டாக்டர் ஹர்ஷ் வர்தன் கூறினார்.
மேலும் விவரங்களுக்கு இந்த ஆங்கில செய்தி குறிப்பை பார்க்கவும்:
https://pib.gov.in/PressReleasePage.aspx?PRID=1696192
பிரதமர் அலுவலகம்
சர்தார் பட்டேலின் நினைவு நாளில் பிரதமர் அவரை நினைவுகூர்ந்துள்ளார்.
சர்தார் பட்டேலின் நினைவு நாளில் பிரதமர் திரு நரேந்திர மோடி அவரை நினைவுகூர்ந்துள்ளார்.
“ लौह पुरुष सरदार वल्लभभाई पटेल को उनकी पुण्यतिथि पर मेरी विनम्र श्रद्धांजलि।
“மாமனிதர் சர்தார் பட்டேலின் புண்ணிய திதியில் அவரை நினைவுகூர்கிறேன். அவரது சிந்தனைகள், மகத்தான பணி மற்றும் இந்தியாவின் ஒற்றுமைக்கு வலுவான முயற்சிகள் இந்தியர்களின் பல தலைமுறைகளுக்கு உத்வேகம் அளிக்கும்” என்று பிரதமர் கூறியிருக்கிறார்.
பிரதமர் அலுவலகம்
பொருளாதார வல்லுநர் நிக்கோலஸ் ஸ்டெர்னுடன் பிரதமர் சந்திப்பு
லண்டன் பொருளியல் பள்ளியின் பொருளாதார பேராசிரியர் லார்டு நிக்கோலஸ் ஸ்டெர்னை பிரதமர் திரு நரேந்திர மோடி சந்தித்துப் பேசினார். பலதரப்பு விஷயங்கள் குறித்து இருவரும் ஆலோசித்தனர்.
லார்டு நிக்கோலஸ் ஸ்டெர்னின் ட்விட்டர் செய்திக்குப் பதிலளித்த பிரதமர், “லார்டு ஸ்டெர்னை @lordstern1 சந்தித்து, பல்வேறு விஷயங்கள் குறித்து விவாதித்தது மகிழ்ச்சி அளிக்கிறது. சுற்றுச்சூழல் மீதான அவரது ஈடுபாடு மற்றும் கொள்கை சம்பந்தமான விஷயங்களில் அவரது நுட்பமான புரிதல் பிரமிக்க வைக்கிறது. இந்தியா பற்றி அவர் நேர்மறையான எண்ணங்கள் கொண்டிருப்பத்துடன், 130 கோடி இந்தியர்களின் திறமைகளில் மிகுந்த நம்பிக்கை கொண்டுள்ளார்”, என்று கூறினார்.
(
சுகாதாரம் மற்றும் குடும்ப நலத்துறை அமைச்சகம்
சுகாதார ஆவணங்கள்
சுகாதாரத் தகவல் பரிமாற்றங்கள் உதவியுடன் நாடு முழுவதும் இணையத்தில் மருத்துவ சிகிச்சை வரலாறு கிடைக்கச் செய்வதற்காக குடிமக்களுக்கு மின்னணு சுகாதார ஆவணங்கள்  உருவாக்க ‘ஒருங்கிணைந்த சுகாதாரத் தகவல் மேடை’ என்ற திட்டத்திற்கு ஒப்புதல் அளிக்கப்பட்டு அமலுக்கு வரவுள்ளது.
பல்வேறு சுகாதாரத் தகவல் தொழில்நுட்ப முறைகள் மூலம் தரப்படுத்துதல், ஒரே இயல்பாய் இருத்தல், தகவல் பெறுவதில் ஒருங்கிணைந்த செயல்பாடு, சேமித்தல், பரிமாற்றம், பயன்பாடு போன்றவற்றைக் கொண்டுவரும் நோக்கத்துடன் மின்னணு சுகாதார ஆவண நிலைபாட்டில் இந்தியாவுக்கான 2016 வெர்ஷன் 2016 டிசம்பரில் மகளிர் மற்றும் குழந்தைகள் நல அமைச்சகத்தால் வெளியிடப்பட்டது. 
இதுபற்றி மாநிலங்களுக்கும் யூனியன் பிரதேசங்களுக்கும் அறிவுறுத்தப்பட்டு, அங்குள்ள மருத்துவமனைகளிலும் தேசிய சுகாதார இயக்கத்தின் ஆதரவுடன் செயல்படும் சுகாதார வசதி அமைப்புகளிலும் கணினிமயமாக்கும் பணிகளும்  மருத்துவமனை தகவல் முறை அமலாக்கம் ஏற்கெனவே தொடங்கிவிட்டன.
நாடு முழுவதற்கும் ஒருங்கிணைந்த செயல்பாட்டுமுறை, இணையத்தில் கிடைத்தல், எளிதாகப் பெறமுடிதல் என்ற நிலையில் குடிமக்களுக்கு ……. முறை கிடைத்திருப்பதால் தொடர்ச்சியான கவனிப்பு நல்ல வாய்ப்பு கிடைத்தல், சிறந்த சுகாதாரப் பயன்விளைவு சிறந்த முடிவுக்கான உதவி ஆகியவை உறுதிசெய்யப்படுகிறது. நோய் கண்டறிய ஒரே மாதிரியான சோதனைகள் திரும்பத் திரும்ப செய்வதைத் தவிர்ப்பதால் செலவு குறைய இது உதவும் என்றும் எதிர்பார்க்கப்படுகிறது.
 இணையமைச்சர் திருமதி அனுப்ரியா படேல் மக்களவையில் எழுத்துப்பூர்வமாக அளித்த பதிலில் இதனைத் தெரிவித்தார்.
ஜல்சக்தி அமைச்சகம்
ஜல் ஜீவன் இயக்கம் குறித்த வடகிழக்கு மாநிலங்களின் பொது சுகாதார பொறியியல் துறை அமைச்சர்களின் மாநாடு: மத்திய அமைச்சர் திரு கஜேந்திர சிங் ஷெகாவத் தலைமையில் செப்டம்பர் 16-ஆம் தேதி நடைபெறுகிறது
ஜல் ஜீவன் இயக்கம் குறித்த வடகிழக்கு மாநிலங்களின் பொது சுகாதார பொறியியல் துறை அமைச்சர்களின் மாநாடு, மத்திய ஜல் சக்தி அமைச்சர் திரு கஜேந்திர சிங் ஷெகாவத் தலைமையில் செப்டம்பர் 16-ஆம் தேதி நடைபெறும். குவஹாத்தியில் உள்ள அசாம் நிர்வாகக் கல்லூரியில் நடைபெறும் இந்த மாநாட்டில் வடகிழக்கு பகுதிகளில் உள்ள 8 மாநிலங்களைச் சேர்ந்த பொது சுகாதார பொறியியல் துறைக்கான அமைச்சர் பொறுப்பு வகிப்பவர்களும், ஒவ்வொரு மாநிலத்தின் மூத்த அதிகாரிகளும் கலந்து கொள்வார்கள்.
வடகிழக்கு மாநிலங்களில் மீதம் உள்ள வீடுகளுக்கு தண்ணீர் குழாய் இணைப்புகளை விரைவில் வழங்குவது தொடர்பாகவும், இந்தத் திட்டத்தின் தற்போதைய நிலை மற்றும் எதிர்கால திட்டங்கள் குறித்தும் ஆலோசிப்பதற்காக இந்த மாநாடு நடத்தப்படுகிறது.
வடகிழக்கு பகுதிகளின் மேம்பாடு மற்றும் அவற்றின் ஒட்டுமொத்த வளர்ச்சியில் கூடுதல் கவனம் செலுத்தி வரும் மத்திய அரசு, ஜல் ஜீவன் இயக்கத்தின் கீழ் இந்த மாநிலங்களுக்கு மத்திய அரசின் பங்காக 2021-22 இல் ரூ. 9,262 கோடி நிதியை ஒதுக்கியுள்ளது. இதுபோன்ற சவாலான தருணங்களில் வடகிழக்கு மாநிலங்களின் ஊரக வீடுகளுக்கு தண்ணீர் குழாய் இணைப்புகளை வழங்குவதற்காக ஒதுக்கப்பட்டுள்ள இந்த நிதி, அந்த மாநிலங்களின் பொருளாதாரத்தை மேலும் ஊக்குவிக்கும் என்று எதிர்பார்க்கப்படுகிறது.
ஊரகப் பகுதிகளில் வசிக்கும் மக்களின் வாழ்க்கை தரத்தை மேம்படுத்தவும், எளிதான வாழ்விற்கு வழிவகை செய்யவும் கடந்த 2019-ஆம் ஆண்டு தமது சுதந்திர தின உரையின்போது பிரதமர் திரு நரேந்திர மோடி ஜல் ஜீவன் இயக்கத்தை அறிவித்தது குறிப்பிடத்தக்கது.
மேலும் விவரங்களுக்கு இந்த ஆங்கில செய்திக் குறிப்பைக் காணவும்:
https://www.pib.gov.in/PressReleasePage.aspx?PRID=1755018
எரிசக்தி அமைச்சகம்
ஜப்பான் நாட்டின் நிதி நிறுவனத்துடன் 50 பில்லியன் ஜப்பான் யென் மதிப்பிலான கடன் ஒப்பந்தத்தில் இணைந்தது என்டிபிசி நிறுவனம்
தேசிய அனல் மின் நிறுவனமான என்டிபிசி, சர்வதேச ஒத்துழைப்புக்கான ஜப்பான் வங்கியுடன் 50 பில்லியன் ஜப்பான் யென் மதிப்பிலான  அயல்நாட்டு கடன் ஒப்பந்தத்தில் இணைந்துள்ளது.
இந்த ஒப்பந்தத்தின்படி 60 சதவிகித நிதியை சர்வதேச ஒத்துழைப்புக்கான ஜப்பான் வங்கியும், மீதமுள்ள தொகையை அந்த வங்கியின் உத்தரவாதத்துடன் அந்நாட்டின் வணிக வங்கிகளும் வழங்கும்.
சர்வதேச சுற்றுச்சூழல் பாதுகாப்பை உறுதி செய்யும் திட்டங்களைச் செயல்படுத்துவதற்காக இந்த நிதி வழங்கப்படும். மத்திய மின்சார அமைச்சகத்தின் பொதுத்துறை நிறுவனமான என்டிபிசி, புதுப்பிக்கத்தக்க எரிசக்தி உள்ளிட்ட திட்டங்களைச் செயல்படுத்துவதற்காக இந்த நிதியை பயன்படுத்திக் கொள்ளும்.
மேலும் விவரங்களுக்கு இந்த செய்திக் குறிப்பை ஆங்கிலத்தில் இங்கே காணவும்
https://pib.gov.in/PressReleasePage.aspx?PRID=1668137
பிரதமர் அலுவலகம்
100-வது மனதின் குரல் விநாடி வினாவில் பங்கேற்குமாறு மக்களுக்கு பிரதமர் வலியுறுத்தல்
100-வது மனதின் குரல் விநாடி வினாவில் பங்கேற்குமாறு மக்களை பிரதமர் திரு நரேந்திர மோடி கேட்டுக் கொண்டுள்ளார்.
இது குறித்து பிரதமர் வெளியிட்டுள்ள ட்விட்டர் பதிவு வருமாறு:
"#மனதின் குரல் விநாடி-வினாவுக்கு இன்னும் சில நாட்களே எஞ்சியுள்ளன... நீங்கள் ஏற்கனவே பங்கேற்கவில்லை என்றால் அதில் பங்கேற்று, கடந்த 99 அத்தியாயங்களின் அற்புதமான கூட்டு முயற்சிகளை மீண்டும் புதுப்பித்துக்கொள்ளலாம்.”
பாதுகாப்பு அமைச்சகம்
முன்னாள் ராணுவத்தினர் பங்களிப்பு சுகாதார திட்டத்திற்கான மருந்துகள் மற்றும் நுகர்பொருட்கள் கொள்முதலுக்கு நிதி வரம்பை அதிகரிக்க பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார்
முன்னாள் ராணுவத்தினர் பங்களிப்பு சுகாதார திட்டத்திற்கான மருந்துகள் மற்றும் நுகர்பொருட்கள் கொள்முதலுக்கு நிதி வரம்பை அதிகரிக்க பாதுகாப்பு அமைச்சர் திரு ராஜ்நாத் சிங் ஒப்புதல் அளித்துள்ளார். இதன்மூலம் உடனடியாக கிடைக்காத, அவசர தேவைக்கான, உயிர்காப்பதற்கான, அத்தியாவசியமான மருந்துகளை 100% அங்கீகரிக்கப்பட்ட உள்ளூர் மருந்து நிறுவனங்களிடமிருந்து கொள்முதல் செய்து கொள்ளலாம். முன்னாள் ராணுவத்தினர் பங்களிப்பு சுகாதார திட்டத்தின் பயனாளிகளுக்கு மருந்துகள் எளிதாகவும், உரிய நேரத்திலும் கிடைப்பதை இது உறுதிசெய்யும். ஏ மற்றும் பி வகைக்கு ரூ.2.5 லட்சத்திலிருந்து ரூ.5 லட்சமாகவும், சி வகைக்கு ரூ.1.5 லட்சத்திலிருந்து ரூ.3 லட்சமாகவும், டி வகைக்கு ரூ.1 லட்சத்திலிருந்து ரூ.2 லட்சமாகவும் கொள்முதல் நிதி வரம்பு உயர்த்தப்பட்டுள்ளது.
மருந்துகள் விநியோகம் தொடர்பாக மூத்த ராணுவ அதிகாரிகளிடமிருந்து பல்வேறு கோரிக்கைகள் வரப்பெற்றன. இசிஹெச்எஸ் பயனாளிகளுக்கு மருந்துகள் கொள்முதல் செய்வதற்கான நடைமுறைகளில் தொடர்ச்சியான மாற்றங்களை மத்திய அரசு ஏற்கனவே செய்துள்ளது. இசிஹெச்எஸ் சிகிச்சை மையங்களில் கிடைக்காத மருந்துகளை வெளிச்சந்தையில் வாங்கிக் கொள்ளவும், அதற்கான தொகையை பெற்றுக் கொள்ளலாம் என்றும் 25.03.2022 அன்று அரசு அறிவித்தது. தற்போது கொள்முதல் செய்யும் மருந்துகளுக்கான விலை உச்சவரம்பை உயர்த்தியிருப்பது மூத்த ராணுவ வீரர்களுக்கு அத்தியாவசிய மருந்துகள் எளிதாகக் கிடைப்பதை நோக்கிய நடவடிக்கையாகும்.
மேலும் விவரங்களுக்கு இதன் ஆங்கில செய்திக் குறிப்பைக் காணவும்: https://pib.gov.in/PressReleasePage.aspx?PRID=1838276
PIB Headquarters
கொவிட்-19 - பிஐபி செய்தித் தொகுப்பு
04.07.2020
-
குடியரசுத் தலைவர் செயலகம்
-
குடியரசுத் துணைத் தலைவர் செயலகம்
-
வடகிழக்குப் பகுதி வளர்ச்சி அமைச்சகம்
-
மின்னணு மற்றும் தகவல் தொழில்நுட்பம்
-
சுகாதாரம் மற்றும் குடும்ப நலத்துறை அமைச்சகம்
-
சாலைப் போக்குவரத்து மற்றும் நெடுஞ்சாலைத்துறை அமைச்சகம்
-
அறிவியல் மற்றும் தொழில்நுட்பத்துறை
(-
சிறப்பு சேவைகள் மற்றும் கட்டுரைகள்
வீட்டு வசதி மற்றும் நகர்ப்புற வறுமை ஒழிப்பு அமைச்சகம்
ஜம்மு காஷ்மீர் வளர்ச்சி பெற வேண்டும் என்ற பிரதமரின் கனவு நனவாகிறது: ஹர்தீப் எஸ். பூரி
ஜம்மு காஷ்மீர் வளர்ச்சி பெற வேண்டும் என்ற பிரதமரின் கனவு நனவாகிறது என்று மத்திய பெட்ரோலியம் மற்றும் வீட்டு வசதித் துறை அமைச்சர் திரு ஹர்தீப் எஸ். பூரி தெரிவித்துள்ளார். ஸ்ரீநகரில் இன்று செய்தியாளர்களிடம் பேசிய அவர், அதற்கான பணிகள் முழு வீச்சில் நடைபெற்று வருவதாகவும் கூறினார்.
ஜம்மு காஷ்மீரில் பிரதமரின் வளர்ச்சி முன்னெடுப்புப் பணிகள் மக்களுக்கும், நாட்டுக்கும் இடையே உணர்ச்சிப்பூர்வமான பிணைப்பை ஏற்படுத்தியுள்ளதாக அவர் தெரிவித்தார். மத்திய அரசின் திட்டங்கள் நேரடியாக மக்களுக்கு பயனளிப்பதாக கூறிய அவர், அடிமட்டத்திலிருந்து இப்பணிகள் நடைபெற்று வருவது தமக்கு மகிழ்ச்சி அளிப்பதாக கூறினார்.
ஜம்மு காஷ்மீர் யூனியன் பிரதேசத்தின் வளர்ச்சிக்காக மக்கள் முதலீடு செய்து வருவதாக அவர் தெரிவித்தார். அரசியல் பிரிவுகள் சட்டத்தின் 370 மற்றும் 35ஏ நீக்கப்பட்டதன் மூலம் இது சாத்தியமாகி உள்ளதாக அவர் குறிப்பிட்டார்.
11,721 கோடி ரூபாய் மதிப்பில் புதிதாக 25 தேசிய நெடுஞ்சாலைத் திட்டங்களுக்கு ஒப்புதல் அளிக்கப்பட்டுள்ளதாகவும், 13,600 கோடி ரூபாய் மதிப்பிலான புரிந்துணர்வு ஒப்பந்தங்கள் கையெழுத்திடப்பட்டுள்ளதாகவும் அவர் கூறினார். 7 புதிய மருத்துவக் கல்லூரிகளை அமைப்பதற்கு ஒப்புதல் அளிக்கப்பட்டுள்ளதாகவும், உலகின் மிகப்பெரிய ரயில்வே பாலம் கட்டப்பட்டுள்ளதாகவும் அவர் தெரிவித்தார்.
ஜம்மு-தில்லி இடையே வந்தே பாரத் எக்ஸ்பிரஸ் ரயில் இயக்கப்பட்டு வருவதாகவும் அவர் கூறினார். இதன்மூலம் சுற்றுலாப் பயணிகளின் எண்ணிக்கை ஒரு லட்சத்திற்கு மேல் அதிகரித்துள்ளதாகவும் அவர் தெரிவித்தார்.
பிரதமரின் இலவச சமையல் எரிவாயு திட்டத்தின்கீழ், 12 லட்சம் இணைப்புகள் வழங்கப்பட்டுள்ளதாகவும், பிரதமரின் நகர்ப்புற வீட்டு வசதித் திட்டத்தின்கீழ் 50,000 வீடுகள் கட்ட ஒப்புதல் அளிக்கப்பட்டுள்ளதாகவும் அவர் கூறினார். 2021 ஆம் ஆண்டு ஜூலை முதல் 2022 ஆம் ஆண்டு ஆகஸ்ட் மாதம் வரை அமெரிக்கா மற்றும் கனடா நாடுகளில் பெட்ரோலியப் பொருட்களின் விலை 43 சதவீதம் முதல் 46 சதவீதம் வரை அதிகரித்துள்ள நிலையில் இந்தியாவில் 2 சதவீதம் மட்டுமே அதிகரித்துள்ளதாக திரு ஹர்தீப் எஸ். பூரி குறிப்பிட்டார்.
பிரதமர் அலுவலகம்
பிரதமர் நரேந்திர மோடியுடன் தொலைபேசியில் பேசினார் அதிபர் புதின்
பிரதமர் திரு.நரேந்திர மோடியை ரஷ்ய அதிபர் மேதகு திரு.விளாடிமிர் வி.புதின் தொலைபேசியில் இன்று தொடர்புகொண்டு பேசினார்.
புல்வாமாவில் தீவிரவாதிகள் நடத்திய தாக்குதலுக்கு தனது ஆழ்ந்த இரங்கலை அதிபர் புதின் தெரிவித்தார். தீவிரவாதத்துக்கு எதிரான போரில், இந்திய மக்களுக்கு ரஷ்ய மக்களின் ஆதரவை புதின் தெரிவித்துக் கொண்டார்.
எல்லைதாண்டிய தீவிரவாதத் தாக்குதலுக்கு எதிராக தங்களது நலனை பாதுகாக்கும் இந்தியாவின் முயற்சிகளுக்கு ரஷ்யாவின் ஆதரவை தெரிவித்ததற்காக அதிபர் புதினுக்கு பிரதமர் நன்றி தெரிவித்துக் கொண்டார். தீவிரவாதத்தை எதிர்கொள்வதில் இருதரப்பு ஒத்துழைப்பை வலுப்படுத்துவதை சிறப்பு பாதுகாப்பு மற்றும் முன்னுரிமை ஒத்துழைப்பின் முக்கிய தூணாக இந்தியா கருதுவதாக பிரதமர் உறுதியளித்தார். தீவிரவாதத்துக்கான அனைத்து ஆதரவையும் நிறுத்திக் கொள்ள வேண்டும் என்று இரு தலைவர்களும் ஒப்புக் கொண்டனர்.
இரு நாடுகளுக்கும் இடையே வளரும் ஒத்துழைப்பு, தங்களது சிறப்பு மற்றும் முன்னுரிமை பாதுகாப்பு ஒத்துழைப்பாக மாறும் என்று இரு தலைவர்களும் ஒப்புக் கொண்டனர்.
விலாடிவோஸ்டோக்-கில் இந்த ஆண்டு இறுதியில் நடைபெற உள்ள கிழக்கு பொருளாதார கூட்டமைப்பின் கூட்டத்தில் கலந்துகொள்ளுமாறு பிரதமர் திரு.நரேந்திர மோடிக்கு அதிபர் புதின் அழைப்பு விடுத்தார். இந்த அழைப்பை பிரதமர் திரு.நரேந்திர மோடி ஏற்றுக் கொண்டார். மேலும், இரு நாடுகளுக்கும் இடையே ரஷ்யாவைத் தாண்டியுள்ள கிழக்குப் பகுதிகளுடன் வளர்ந்துவரும் பொருளாதார ஒத்துழைப்பின் முக்கியத்துவத்தை பிரதமர் சுட்டிக்காட்டினார்.
மத்திய அமைச்சரவை
மத்திய பட்டியலில் உள்ள இதர பிற்படுத்தப்பட்ட வகுப்பினருக்குள் துணை வகைமை குறித்த பிரச்சனையை ஆய்வு செய்வதற்கு அரசியல் சட்டத்தின் 340-வது பிரிவின் கீழ் அமைக்கப்பட்ட ஆணையத்தின் பதவிக்காலத்தை நீடிக்க மத்திய அமைச்சரவை ஒப்புதல் அளித்துள்ளது
மத்திய பட்டியலில் உள்ள இதர பிற்படுத்தப்பட்ட வகுப்பினருக்குள் துணை வகைமை குறித்த பிரச்சனையை ஆய்வு செய்வதற்கு அரசியல் சட்டத்தின் 340-வது பிரிவின் கீழ் அமைக்கப்பட்ட ஆணையத்தின் பதவிக்காலத்தை 6 மாதங்களுக்கு அதாவது 31.07.2020 வரை நீடிக்க பிரதமர் திரு.நரேந்திர மோடி தலைமையில் நடைபெற்ற மத்திய அமைச்சரவை ஒப்புதல் அளித்துள்ளது.
இந்த ஆணையத்தின் தற்போதுள்ள விசாரணை வரம்புகளில் கூடுதலாக கீழ்க்காணும் விசாரணை வரம்பை சேர்க்கவும் அமைச்சரவை ஒப்புதல் அளித்துள்ளது.
“iv. இதர பிற்படுத்தப்பட்ட வகுப்பினரின் மத்திய பட்டியலில் உள்ள புதிய இணைப்புகளை ஆய்வு செய்வது மற்றும் திரும்ப இடம் பெறுதல், தெளிவின்மை, குறைபாடுகள், எழுத்து அல்லது படியெடுத்தலில் தவறுகள் இருந்தால் திருத்துவதற்குப் பரிந்துரைப்பது”.
பயன்:
சமூக ரீதியாகவும், பொருளாதார ரீதியாகவும் பிற்படுத்தப்பட்ட வகுப்பினராக மத்தியப் பட்டியலில் சேர்க்கப்பட்டு ஆனால் இதர பிற்படுத்தப்பட்ட வகுப்பினருக்கான தற்போதுள்ள இடஒதுக்கீட்டின்படி மத்திய அரசுப் பணிகளிலும், மத்திய அரசின் கல்வி நிறுவனங்களின் சேர்க்கையிலும் பயன்பெற இயலாதவர்கள் இதன் மூலம் பயன் பெறுவார்கள்.
பின்னணி:
அரசியல் சட்டத்தின் 340-வது பிரிவின்படி குடியரசுத் தலைவர் ஒப்புதல் பெறப்பட்டு இந்த ஆணையம் 2017 அக்டோபர் 2 அன்று அமைக்கப்பட்டது. ஓய்வு பெற்ற நீதிபதி திருமதி. ஜி.ரோகிணி தலைமையிலான இந்த ஆணையம் 2017 அக்டோபர் 11 முதல் செயல்பாட்டுக்கு வந்தது. இதர பிற்படுத்தப்பட்ட வகுப்பினரின் துணை வகைமைகளைக் கொண்டுள்ள அனைத்து மாநிலங்கள், யூனியன் பிரதேசங்கள், மாநில பிற்படுத்தப்பட்டோர் நல ஆணையங்கள் ஆகியவற்றுடன் இது ஆலோசனை நடத்தியுள்ளது. இதர பிற்படுத்தப்பட்ட வகுப்பினருக்கான தற்போதைய மத்திய பட்டியலில் காணப்படும் திரும்ப இடம் பெறுதல், தெளிவின்மை, குறைபாடுகள், எழுத்து அல்லது படியெடுத்தலில் தவறுகள் போன்றவற்றை சரி செய்ய வேண்டிய அவசியம் இருப்பதால் தனது அறிக்கையை சமர்ப்பிக்க மேலும் கால அவகாசம் தேவை என ஆணையம் கருதியது. எனவே தனது பதவிக்காலத்தை 6 மாதத்திற்கு நீடிக்கவும், தற்போதுள்ள விசாரணை வரம்பை கூடுதலாக்கவும் கோரியது.
மின்னணு மற்றும் தகவல் தொழில்நுட்பம்
பெங்களூருவில் 7, 8 ஆகிய தேதிகளில் நடைபெறவுள்ள இந்தியா உலக அமைப்பின் கூட்டத்தில் மத்திய மின்னணு, தகவல் தொழில்நுட்ப துறை இணையமைச்சர் ராஜீவ் சந்திரசேகர் கலந்து கொள்கிறார்
பெங்களூருவில் 7,8 ஆகிய தேதிகளில் நடைபெறவுள்ள இந்தியா உலக அமைப்பின் கூட்டத்தில் மத்திய மின்னணு, தகவல் தொழில்நுட்பம், திறன் மேம்பாடு மற்றும் தொழில்முனைவோர் துறை இணையமைச்சர் திரு. ராஜீவ் சந்திரசேகர் கலந்து கொள்கிறார். ஐஜிஎஃப்-பின் முந்தைய கூட்டங்கள் துபாய் மற்றும் பிரிட்டனில் நடைபெற்றன. இதில் பிரதமர் திரு. நரேந்திர மோடி, வேல்ஸ் இளவரசர், பிரிட்டிஷ் பிரதமர் போரிஸ் ஜான்சன் , உலக சுகாதார அமைப்பின் தலைமை இயக்குநர் டாக்டர். டெட்ரஸ் அதானோம், பிரிட்டனின் முன்னாள் பிரதமர் டோனி பிளேர் உள்ளிட்டோர் கலந்து கொண்டனர்.
திரு. ராஜீவ் சந்திரசேகர் 7-ம்தேதி மாலை 5.00 மணியளவில் புதிய இந்தியா தொழில் எனும் அமர்வில் கலந்து கொள்கிறார். 8-ம்தேதி காலை 8.30 மணியளவில் யுனிகார்ன்களுடன் வட்டமேஜை கூட்டத்தில் பங்கேற்று கலந்துரையாடுவார். கடந்த ஆண்டு துபாயில் நடைபெற்ற அமர்விலும் திரு. ராஜீவ் சந்திரசேகர் கலந்து கொண்டார்.
பெங்களூரு கூட்டத்தில், மத்திய நிதியமைச்சர் திருமதி. நிர்மலா சீதாராமன், வெளியுறவு மற்றும் கலாச்சாரத்துறை இணையமைச்சர் திருமதி. மீனாட்சி லேகி உள்ளிட்டோரும் கலந்து கொள்வார்கள். மேலும், தொழில்துறையைச் சேர்ந்த பிரபல தொழிலதிபர்கள், நிறுவனங்களின் தலைமை செயல் அதிகாரிகளும் இதில் பங்கேற்கின்றனர்.
மேலும் கூடுதல் விவரங்களுக்கு ஆங்கில செய்திக்குறிப்பை காணவும்: https://www.pib.gov.in/PressReleasePage.aspx?PRID=1803314